_:neeacc8160f3f4c5ba141d92bcc9125b1xb0
<http://schema.org/articleBody>
"ימי החושך בעיירת אומן: במשך שבוע ימים החשמל אינו פעיל בציונו של רבי נחמן מברסלב.  בערב שבת האחרון הוחזר החשמל למשך מספר דקות, אך בסמיכות לכניסת השבת נותק שוב.  גם הגנראטור שהתשלום עבור הדלק להפעלתו בימים האחרונים שולם מכיסם הפרטי של מספר חסידים, כבר אינו עובד, בשל עלויות הדלק הגבוהות. לטענת גורמים בחסידות ברסלב, הסיבה העיקרית לכך היא ההתפטרות ההנהלה וכניסתה של החדשה.  כזכור, לפני מספר חודשים הגיש את התפטרותו הרב דניאל דיין, יו\"ר מרכז ברסלב, מי שנשא במושכות הניהול של הציון באומן ובניין הקלויז. הסיבה להתפטרותו נבעה, לטענתו, מלחצים שהופעלו עליו בעניין ההפקעה באומן ובעקבות מעצר בנו. מקורביו סוברים כי המעצר הוא על לא עוול בכפו וגזר הדין הקשה שניתן נגדו, נועד אך ורק להביא להתפטרותו הסופית של אביו.  כעת, כשההנהלה החדשה נמצאת בתפקיד, נראה כי הניהול לוקה בחסר.  מדובר באי הסדרת חובות מול הרשויות המקומיות שהחליטו לנתק את זרם החשמל.  מזג האוויר השורר בימים אלו בעיריית אומן מקשה פי כמה על אורח חייהם של התושבים היהודים והאורחים. בניין הקלויז, שבו מקווה ומשרדין, סגור מזה כחודש בשל בירוקרטיה מול הרשויות.  יצוין, כי בעקבות האמור גם המשטרה המקומית פועלת בחוסר רצון ואכפתיות כלפי היהודים. בשבועות האחרונים דווח על מקרי שוד ואנטישמיות.  הנהלת הציון הגיבה כי, ההנהלה החדשה שילמה כל חובות החשמל כולל משנים עברו. אלא שגורמים שעינם צרה בהנהלה החדשה, הלשינו אצל רשויות העיר שהמבנה על הציון נבנה בזמנו ללא היתרים ואישורי בניה ועל ליקויים במקום. בשל כך נותק זרם החשמל.  לאחר התחייבות ההנהלה לתקן את הליקויים חובר החשמל בערב שבת, אך גורמים אינטרסנטים שאינם בוחלים בשום אמצעכי לקדם את האינטרסים שלהם, הפעילו את קשריהם בדי לנתק שוב את החשמל. \"זרם החשמל חובר בצורה ארעית\", אומר גורם המקורב להנהלה, \"ואנו תקווה שבימים הקרובים יחובר זרם החשמל בצורה קבועה. אנו מתפללים ומייחלים, שאנשי המדון יחזרו ממעשיהם שבוודאי אינם עושים כבוד לרבינו\"."
<https://www.bhol.co.il/news/730125>